《春暮送碧云闍棃归灵岩》
宋代·姚宽

归意太匆匆，逢春去住中。
澹香花湿雨，薄影絮行风。
觅句愁何许，谈玄兴未穷。
应缘知有处，只莫恨飘蓬。

作者简介：姚宽，字令威，号西溪。会稽嵊县（今浙江省嵊县）人，宋宣和3年随父迁居诸暨，其子姚侃、姚仅为诸暨市浬浦镇陶姚村姚氏迁入祖。宋代杰出的史学家、科学家，著名词人。